./data/phi0428/phi001/phi0428.phi001.perseus-lat1.xml
Anonymous
Cassius fidei magis quam virtuti legionum confidebat  Itaque, eum castra castris collata essent et Marcellus locum idoneum castello cepisset quo prohibere aqua Cassianos posset, Longinus, veritus ne genere quodam obsidionis clauderetur in regionibus alienis sibique infestis, noctu silentio ex castris proficiscitur celerique itinere Uliam contendit, quod sibi fidele esse oppidum credebat  Ibi adeo coniuncta ponit moenibus castra ut et loci natura—namque Ulia in edito monte posita est—et ipsa munitione urbis undique ab oppugnatione tutus esset  Hunc Marcellus insequitur et quam proxime potest Uliam castra castris confert locorumque cognita natura, quo maxime rem deducere volebat, necessitate est deductus ut neque confligeret—cuius si rei facultas esset, resistere incitatis militibus non poterat— neque vagari Cassium latius pateretur, ne plures civitates ea paterentur quae passi erant Cordubenses  Castellis idoneis locis collocatis operibusque in circuitu oppidi continuatis Uliam Cassiumque munitionibus clausit  Quae prius quam perficerentur,